Brit Mila

Brit mila (hebraisk: בְּרִית מִילָה, kan uttales [bʁit miˈla] og [brit miˈla]; også skrevet brit milah) eller bris (uttale på jiddisch: [bʀɪs] og [brɪs]) er en jødisk seremoni der guttebarn omskjæres åtte dager etter at de er født. Omskjæringen skjer dersom gutten ikke er syk eller «svakelig», som for eksempel at barnet er født prematur. Dette tas det hensyn til, og man venter da med brit mila til gutten er frisk. Brit mila betraktes som en gledens dag, og omskjæringen utførtes av en mohel (flertall mohalim). Etter selve omskjæringen holdes det en fest for familie og andre inviterte.

 Etymologi  
Mila er ordet for selve omskjæringen, og brit er ordet for seremonien der guttebarnet annonseres som en del av det jødiske folk, der barnets hebraiske navn presenteres.

 Pakten mellom Abraham og Gud  
Brit mila er ifølge jødedommen et tegn på pakten mellom Abraham og Gud:

 Seremonien  
 Mohel  	
Brit mila utføres av en mohel, en rituell omskjærer. En mohel (flertall mohalim) er en jøde som er trent til å utføre brit mila. Steder man kan utdanne seg til å bli mohel finnes i blant annet USA. Mange molahim er utdannet som rabbinere eller leger, og noen er også begge deler. Dersom det ikke finnes en mohel i en jødisk menighet, tilkaller man en mohel fra en annen menighet. De mosaiske trossamfunnene i Norge har ingen egen mohel, og da tilkalles det gjerne en mohel fra Danmark eller England.
 Tid og sted 
Brit mila kan foretas på sykehuset, hjemme eller i et festlokale. Ulik praksis varierer på grunn av ulike jødisk retningers praksis av brit mila. Det skal helst være ti jødiske menn til stede. Etter forskjellige lovprisninger og innledende handlinger legges barnet på en pute på gudfarens knær. En rekke bønner resiteres og gutten omskjæres. Inngrepet går svært raskt. Barnet får ikke bedøvelse, men det gis en liten tøyfille med litt søt vin å suge på, inntil det kan bringes til moren for å få mat. Det er ulik praksis når det gjelder kvinners og barns tilstedeværelse under selve seremonien, men de deltar på festen på lik linje med menn.

 Tildeling av navn 
Gutten får sitt navn i forbindelse med omskjæringen. Gutten innlemmes her som en del av det jødiske folk. Det er ulik praksis når jenter får sitt navn. Noen jenter får sitt navn rett etter fødselen, noen får sitt navn når torarullene leses i synagogen første gang etter hennes fødsel, og noen gir navnet ved slutten av den første måneden i jentens liv. Jenter omskjæres ikke. 	

 Synspunkter  
Praktisk talt alle jødiske foreldre lar fremdeles sine sønner omskjære. Til sammenligning har amerikanske helsemyndigheter publisert statistikker som anslår at omlag 65 % av alle guttebarn – uavhengig av foreldrenes religiøse tilknytning – født i USA ble omskåret per 1979, mens i 2007 var dette tallet sunket til 55 %. 

Mange reformjøder lar omskjæringen utføres av leger. Noen foreldre ønsker at inngrepet skal gjøres på sykehus av helsepersonell, og gir så guttebarnet navn i sitt eget hjem på den åttende dagen. Andre ønsker at inngrepet skal gjennomføres av en mohel på den åttende dagen, etterfulgt av at gutten får sitt navn. Man har også de som ønsker at inngrepet skal utføres på sykehus, og at barnet får sitt navn i synagogen ved en senere anledning.

 Brit Shalom  
Som et alternativ til brit mila finnes brit shalom.britshalom.info Dette er en seremoni der det fremsies bønner, tilsvarende som under brit mila, og guttebarn får navn uten omskjæring. Dette er et alternativ i ikke-ortodokse jødiske menigheter. 

 Referanser 


Kategori:Jødedom
Kategori:Hebraiske ord og uttrykk